Nintendo Switch 2

**Nintendo Switch 2** er en spillkonsoll fra Nintendo som ble lansert 5. juni 2025, og er etterfølgeren til Nintendo Switch. Nintendo Switch 2 er, slik som forgjengeren Nintendo Switch, en hybrid spillkonsoll med skjerm og batteri, og kan derfor brukes både som bærbar håndholdt, eller kobles til en større skjerm (via HDMI-kabel) ved å plassere den i den medfølgende dokkingstasjonen.

Spillkonsollen støtter alle tidligere Nintendo Switch-spill. Nintendo Switch 2 støtter også GameChat, som gjør det mulig å snakke med venner via stemme eller videosamtale, samtidig som man spiller. Omtrent 5 millioner Nintendo Switch 2 konsoller ble solgt på verdensbasis de første 26 dagene på markedet, noe som gjør Nintendo Switch 2 til historiens raskest selgende spillkonsoll på under 30 dager. Til sammenlikning solgte Nintendo i 2017 ca. 2,74 millioner Nintendo Switch 1 konsoller på verdensbasis den første måneden.

## Spesifikasjoner
Nintendo Switch 2 har en større 7,9-tommers LCD-skjerm med støtte for HDR og Variable Refresh Rate (VRR). Spillene kjører enten i 120 FPS for 720p/1080p/1440p skjermoppløsning, eller i 60 FPS for 4K-oppløsning. Batteriets kapasitet er 5220 mAh (Li-Ion batteri), som tilsvarer opptil 6 timer med spilling, avhenging av konsollens innstillinger. Konsollen har tilkobling til vanlig 3,5 mm stereo jackplugg, og har to standard USB-C-porter til lading og tilkobling av ekstrautstyr. Konsollen har 256 GB lagringskapasitet for spill, i tillegg til støtte for microSD Express-kort opptil 2 TB.

## Spill til Nintendo Switch 2
Listen viser noen Nintendo Switch 2 spill og er alfabetisk. Noen av spillene til Switch 2 er forbedrede versjoner av tidligere Switch spill, såkalt *Nintendo Switch 2 Edition*. Disse spillene har blant annet raskere lastetider, jevnere bildefrekvens, høyere oppløsning med forbedrede teksturer, HDR-støtte, samt ekstra elementer, detaljer, innhold, og funksjoner.

For eksempel har Switch 2-versjonen av spillet «Tamagotchi Plaza» flere butikker og minispill: «På Nintendo Switch 2 er ytterligere tre butikker tilgjengelige for spillerne, noe som bringer det totale antallet minispill og butikker opp i 15.», og «I disse butikkene kan du lage sushi, kaste shuriken, og du kan koble de to aktivitetene sammen i den doble sushi-shuriken-butikken.»

* *AFL 26*
* *Arcade Archives 2: Ridge Racer*
* *Arms – Nintendo Switch 2 Edition*
* *Aurascope*
* *Bestiario*
* *Big Brain Academy: Brain vs. Brain – Nintendo Switch 2 Edition*
* *Borderlands 4*
* *Bravely Default Flying Fairy HD Remaster*
* *Captain Toad: Treasure Tracker – Nintendo Switch 2 Edition*
* *Castle of Heart: Retold*
* *Clubhouse Games: 51 Worldwide Classics – Nintendo Switch 2 Edition*
* *Cookie Clicker*
* *Cyberpunk 2077: Ultimate Edition*
* *Daemon X Machina: Titanic Scion*
* *Deltarune*
* *Demons of the Aril Rift*
* *Donkey Kong Bananza*
* *Drag x Drive*
* *Dragon Quest I & II HD-2D Remake*
* *Elden Ring: Tarnished Edition*
* *Enter the Gungeon 2*
* *Fantasy Life i: The Girl Who Steals Time – Nintendo Switch 2 Edition*
* *Fast Fusion*
* *Final Fantasy VII Remake Intergrade*
* *Fortnite*
* *FUR Squadron Phoenix*
* *Game Builder Garage – Nintendo Switch 2 Edition*
* *Goodnight Universe*
* *Hades II*
* *Hitman: World of Assassination – Signature Edition*
* *Hogwarts Legacy*
* *Hollow Knight: Silksong*
* *Human: Fall Flat 2*
* *Hyrule Warriors: Age of Imprisonment*
* *Inazuma Eleven: Victory Road*
* *Kirby Air Riders*
* *Kirby and the Forgotten Land – Nintendo Switch 2 Edition + Star-Crossed World*
* *Kirby’s Dream Buffet – Nintendo Switch 2 Edition*
* *Kirby Star Allies – Nintendo Switch 2 Edition*
* *Kunitsu-Gami: Path of the Goddess*
* *Little Nightmares III*
* *Madden NFL 26*
* *Mario Kart World*
* *Marvel Cosmic Invasion*
* *Maseylia: Echoes of the Past*
* *Metroid Prime 4: Beyond – Nintendo Switch 2 Edition*
* *Mouse Work*
* *My Time at Evershine*
* *NBA 2K25*
* *New Super Mario Bros. U Deluxe – Nintendo Switch 2 Edition*
* *Nintendo Switch 2 Welcome Tour*
* *Nobunaga's Ambition: Awakening Complete Edition*
* *No Man’s Sky – Nintendo Switch 2 Edition*
* *No Sleep for Kaname Date — From AI: The Somnium Files*
* *Obakeidoro 2: Chase & Seek*
* *Pikmin 3 Deluxe – Nintendo Switch 2 Edition*
* *Pokémon Legends: Z-A – Nintendo Switch 2 Edition*
* *Pokémon Scarlet – Nintendo Switch 2 Edition*
* *Pokémon Violet – Nintendo Switch 2 Edition*
* *PowerWash Simulator 2*
* *Professor Layton and The New World of Steam*
* *Project 007*
* *Puyo Puyo Tetris 2S*
* *Raidou Remastered: The Mystery of the Soulless Army*
* *Reanimal*
* *Rune Factory: Guardians of Azuma – Nintendo Switch 2 Edition*
* *Shadow Labyrinth – Nintendo Switch 2 Edition*
* *Shine Post: Be Your Idol!*
* *Sid Meier's Civilization VII*
* *Sonic Racing: Crossworlds*
* *Sonic X Shadow Generations*
* *Spine*
* *Splatoon Raiders*
* *Split Fiction*
* *Starseeker: Astroneer Expeditions*
* *Star Wars Outlaws*
* *Story of Seasons: Grand Bazaar – Nintendo Switch 2 Edition*
* *Street Fighter 6*
* *Super Mario Bros. Wonder – Nintendo Switch 2 Edition*
* *Super Mario 3D All-Stars – Nintendo Switch 2 Edition*
* *Super Mario 3D World + Bowser’s Fury – Nintendo Switch 2 Edition*
* *Super Mario Odyssey – Nintendo Switch 2 Edition*
* *Super Mario Party Jamboree – Nintendo Switch 2 Edition ＋ Jamboree TV*
* *Suikoden I & II HD Remaster: Gate Rune and Dunan Unification Wars*
* *Survival Kids*
* *Tamagotchi Plaza – Nintendo Switch 2 Edition*
* *The Duskbloods*
* *The Legend of Dark Witch Episode 4: Thoughts Delivered*
* *The Legend of Zelda: Breath of the Wild – Nintendo Switch 2 Edition*
* *The Legend of Zelda: Echoes of Wisdom – Nintendo Switch 2 Edition*
* *The Legend of Zelda: Link’s Awakening – Nintendo Switch 2 Edition*
* *The Legend of Zelda: Tears of the Kingdom – Nintendo Switch 2 Edition*
* *Tony Hawk's Pro Skater 3 + 4*
* *Two Point Museum*
* *Virtua Fighter 5 R.E.V.O*
* *Wild Hearts S*
* *Witchbrook*
* *WWE 2K25*
* *Xenoblade Chronicles 3 – Nintendo Switch 2 Edition*
* *Yakuza 0: Director's Cut*
* *Yasha: Legends of the Demon Blade*
* *Yooka-Replaylee*
* *Ys X: Proud Nordics*

## Kritikk og kontroverser

### Pris på konsoll, spill, og ekstrautstyr
Nintendo har annonsert at Switch 2 vil bli betydelig dyrere enn forgjengeren. I USA settes prisen til rundt 450 dollar, omtrent 50 % mer enn Switch 1. I Norge vil prisen ligge rundt 6700 kroner, nær 70 % høyere. Spill som *Mario Kart World* vil koste opptil 1000 kroner, og enkelte spill krever i tillegg en oppgraderingspakke for å fungere på Switch 2.

Prispolitikken og manglende informasjon under Nintendo Direct har møtt kritikk fra flere profilerte brukere og streamere. Enkelte har varslet boikott av selskapets produkter. Nintendo Switch Online er også blitt kritisert for høye kostnader og begrenset funksjonalitet sammenlignet med tidligere, gratis onlinetjenester som Nintendo Wi-Fi Connection og Nintendo Network.

Nintendo har bekreftet at enkelte digitale spill vil koste opptil 80 euro, mens fysiske utgaver kan koste opptil 90 euro. Tilleggsutstyr som Pro-kontroller og joy-cons vil ligge på henholdsvis ca. 1250 og 1300 kroner, og det nye kameraet er priset til rundt 900 kroner.

### Flere fysiske spill krever en internettilkobling
Nintendo Switch 2 introduserer såkalte «game key cards», fysiske spillkort som ikke inneholder selve spillet, men kun en digital nedlastingsnøkkel. Spillet må derfor lastes ned via internett før det kan spilles. Løsningen har fått kritikk for å være ubrukelig uten nettilgang, og flere spillselskaper har rapportert om lavere salg som følge av dette.

Som svar har enkelte aktører, som Sega, valgt å tilby spill som *Sonic Racing: Crossworlds* også på vanlige fysiske «game cards» med hele spillet lagret lokalt, uten krav om internettforbindelse.

«Game key cards» gir Nintendo større kontroll over distribusjon og tilgang til spill, samtidig som de belaster konsollens interne lagringsplass. Flere har uttrykt bekymring for at løsningen kan være et skritt mot å utfase fysiske spill helt til fordel for heldigitale formater.

### Nintendo Switch Online abonnement og betalt bruksanvisning
Nintendo Switch 2 krever betalt abonnement på Nintendo Switch Online for tilgang til flere grunnleggende funksjoner, som nettspilling, skybasert lagring og GameChat. I tillegg er tilgangen til visse typer ekstrautstyr og konsollens interaktive bruksanvisning, «Nintendo Switch 2 Welcome Tour», låst bak betalingsmur, noe som har møtt kritikk fra brukere.

Tidligere Nintendo of America-president Reggie Fils-Aimé har også kritisert praksisen, og trukket frem tidligere interne uenigheter i Nintendo om å tilby brukervennlige løsninger gratis, som da han foreslo å inkludere *Wii Sports* med Wii-konsollen.

### Fortsatt ikke driftsikre joy-cons kontrollere
Siden lanseringen av Nintendo Switch i 2017 har brukere rapportert omfattende problemer med joy-con-kontrollere, særlig såkalt «joy-con drift», der styrespakene registrerer bevegelse uten input. I 2021 klagde Forbrukerrådet Nintendo inn til Forbrukertilsynet og Europakommisjonen i samarbeid med den europeiske forbrukerorganisasjonen BEUC, etter 25 000 klager fra europeiske forbrukere. Nintendo har avvist ansvaret.

Før lanseringen av Nintendo Switch 2 i 2025, har selskapet fortsatt ikke bekreftet en løsning på problemet. Ifølge Forbrukerrådet sviktet 88 prosent av joy-cons innen to år. Europeiske forbrukerorganisasjoner har hevdet dette skyldes planlagt foreldelse. Reparasjonssiden iFixit har dokumentert at Switch 2 benytter tilsvarende joy-cons som tidligere, og at flere komponenter, inkludert batteri, er limt fast, noe som gjør reparasjon vanskelig.

### Begrenset tredjepartsstøtte for ekstrautstyr og tilbehør
Nintendo Switch 2 er i større grad enn forgjengeren låst til Nintendos egen program- og maskinvare. USB-C-portene, som normalt følger en åpen standard, benytter proprietære krypterings- og autentiseringssystemer som begrenser kompatibilitet med tredjepartsutstyr. Ifølge *[[The Verge]]* fungerer foreløpig kun Nintendos egen dokkingstasjon med konsollen, grunnet et lukket kommunikasjonssystem i USB-C-porten som blokkerer universelle dokker.

### Dårligere skjermkvalitet sammenliknet med Nintendo Switch 1
Uavhengige tester viser at Nintendo Switch 2 benytter en svakere skjerm enn forgjengeren og sammenlignbare gamingskjermer. Spillere har rapportert om ghosting og bevegelsesuskarphet, særlig i spill med raske bevegelser. Det stilles også spørsmål ved Nintendos påstand om HDR-støtte, ettersom skjermen mangler dynamisk bakbelysning – en forutsetning for reell HDR.

Ifølge *[[PC Gamer]]* har skjermen en gjennomsnittlig responstid på 33 ms ved 60 Hz, betydelig tregere enn Switch 1 (21 ms), og langt bak vanlige gamingskjermer og OLED-paneler. Den svake ytelsen tilskrives muligens at Nintendo har deaktivert piksel overdrive for å redusere batteriforbruket.

### Permanent utestenging av Switch 2-konsoller og Nintendo-kontoer
Nintendo oppdaterte sluttbrukerlisensavtalen (EULA) før lanseringen av Switch 2 med flere kontroversielle endringer. Selskapet forbeholder seg nå retten til å permanent utestenge Nintendo-kontoer og «bricke» konsoller – gjøre dem ubrukelige – ved blant annet bruk av ikke-lisensiert utstyr eller programvare, uten forvarsel eller klagerett. Dette gjelder også etter videresalg og til tross for systemgjenoppretting eller ny konto. 

Flere brukere har rapportert om kjøp av ubrukelige Switch 2-konsoller på bruktmarkedet, og enkelte har opplevd at konsollen har blitt låst etter å ha brukt eldre, bruktspill, som Nintendo hevdet var piratkopierte.

I Japan har Nintendo frarådet å ta med japanske Switch 2-utgaver til utlandet, og kundestøtte gjelder kun innenlands. Internasjonale utgaver har derimot ingen slike begrensninger. Dette har skapt bekymring for hvor langt Nintendo kan gå i kontrollen over bruk etter kjøp. Per juli 2025 er det hovedsakelig brasilianske forbrukermyndigheter (Procon-SP) som har reagert sterkt. De beskriver Nintendos avtale som misbrukende og har bedt selskapet fjerne eller endre praksisen. Procon-SP understreker at forbrukere fortsatt har rett til å gå til søksmål – også kollektivt – og at avtaler som fratar dem denne retten er ugyldige etter loven.

### Regelmessige overopphetings-problemer
Flere brukere har rapportert at Nintendo Switch 2 blir unormalt varm, selv ved lett bruk eller under lading i dokkingstasjonen. Dette har ført til krasj, frys, høy viftestøy og i noen tilfeller bortfall av videosignal. Enkelte beskriver at konsollen blir så varm at den er ubehagelig å holde. Overoppheting forekommer særlig i dokk, noe som kan tyde på problemer med ladesystemet. Det er også meldt om varmeutvikling i ventemodus, og det anbefales derfor å slå av konsollen helt når den ikke er i bruk.

## Referanser


## Eksterne lenker
*